Burjassot obri aquesta nit la piscina, de manera gratuïta, per l’onada de calor
2025-07-24

Les altes temperatures que es viuran hui a Burjassot han portat a l’Ajuntament a prendre la decisió d’obrir la Piscina d’Estiu aquesta nit, de manera gratuïta i fins a completar aforament, en horari de 21.00 a 00.00 hores.

La previsió d’Aemet per a hui és que es puga arribar a temperatures superiors als 40 graus en el municipi i, per aquest motiu, el Consistori obrirà la seua piscina de manera gratuïta per a combatre la calor i que les famílies puguen refrescar-se.

No és necessària la reserva prèvia de parcel·la i es podrà entrar, com s’ha assenyalat, fins a completar l’aforament de la piscina.